

## PLANINSKO DRUŠTVO BREŽICE

# razpisuje

#### Tabor za odrasle v Bohinju na Planini pri Jezeru (1453m)

**Tabor bo potekal v koči na Planini pri Jezeru od srede 19. do petka 21. julija 2023**

**Vodnika: Toni Hribar** in **Tinko Vimpolšek** vodnika PZS.

**Potrebna oprema:** planinska oblačila in obutev za sredogorje za letne razmere, priporočam pohodne palice.

**Prehrana in pijača:** v koči na planini pri Jezeru, kjer bomo imeli v sredo večerjo, v četrtek zajtrk in večerjo in v petek zajtrk. Za malico in pijačo na turah poskrbi vsak zase.

**Prevoz:** z avtomobili udeležencev, strošek prevoza udeleženci poravnajo šoferju. Cena prevoza se poravna vozniku in znaša ob polnem avtu – 4 potnikih okvirno 20€ v čemer je zajet strošek cestnine od Stare Fužine do planine Blato.

**Prijave:** **do torka 9. 5.** Darinki Suša, tel. 051 822 141, mail:darinka.susa@gmail.com

**Cena:** 80€, vključuje spanje, vodenje in opisane obroke hrane. Stroški prevoza in cestnine niso vključeni v ceno in se poravnajo direktno vozniku oziroma na blagajni za cestnino oz. parkirnino. Stroške je možno poravnati v dveh obrokih po 40 € – maja in junija. Razliko do polne cene za člane PD Brežice krije PD Brežice. Ostali bodo morali razliko do polne cene doplačati sami.

**Članstvo:** zaradi zavarovanja je plačana članarina PZS obvezna.

**Opis:** Iz Brežic se bomo mimo Ljubljane in Bleda zapeljali do Stare Fužine v Bohinju in nadaljevali po cestninski cesti do planine Blato. Tam bomo vso opremo naložili v večji nahrbtnik in se v dobri uri peš povzpeli 300 višinskih metrov do naše koče, kjer se bomo namestili. V popoldanskem času se bomo z manjšim nahrbtnikom podali do planine Viševnik in naprej na izjemno razgledno točko nad Bohinjskim jezerom – Pršivec 1761 m. V naslednjih dveh dneh bomo imeli priložnost obiskati planine Dedno polje, Ovčarija, V Lazu in Krstenica, se preko prelaza Štapce spustiti do Koče pri Triglavskih jezerih ter se povzpeti na Tičarico (2072 m) in Ograde (2087 m), ter se sprehoditi po dolini sedmerih jezer. Ob povratku v dolino bi lahko obiskali še Vogar. Vseh omenjenih planin in vrhov verjetno ne bomo obiskali, bomo pa naše cilje izbirali glede na naše želje in predvsem zmožnosti med njimi. Praviloma bomo naše ture začeli takoj po zajtrku. V koči velja hišni red koče in se bomo obnašali v skladu z njim. Doplačilo za posteljnino je 4€, če imate možnost si prinesite lastno.

Za več informacij:

[**https://www.hribi.net/gora/koca\_na\_planini\_pri\_jezeru/1/140**](https://www.hribi.net/gora/koca_na_planini_pri_jezeru/1/140)

Za več informacij sem dosegljiv na tel. 041 365 642 ali mail: tonihribar64@gmail.com. Vodja tabora Toni Hribar

V primeru zares slabe vremenske napovedi bo tura dan pred odhodom odpovedana.

**Vnaprejšnja prijava je potrebna** zaradi organizacije prevoza.

Če se izleta ne boste mogli udeležiti, se odjavite.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo, ter lep planinski dan!**

**Prijavnica**

Spodaj podpisani . . . . . . . . . . . . . . . . . . . . . . . . . . . . . . rojen-a . . . . . . . .,

Številka OI . . . . . . . . . . . . . . . . . . . izdana od . . . . . . . . . . . . . . . . . . . . . .,

Član PD . . . . . . . . . . . . . . . . . ., št planinske izkaznice. . . . . . . . . . . . . . . .

se prijavljam na tabor na Planini pri Jezeru od 19. – 21. julija. Prvi obrok stroškov se plača ob prijavi, drug obrok do 15. 6. in preostanek na licu mesta oz. ob nastanku stroškov vozniku avtomobila.

 podpis